พ.ศ. 2563

พุทธศักราช 2563 ตรงกับปีคริสต์ศักราช 2020 เป็นปีอธิกสุรทินที่วันแรกเป็นวันพุธตามปฏิทินเกรกอเรียน และเป็น
 ปีชวด โทศก จุลศักราช 1382 (วันที่ 16 เมษายน เป็นวันเถลิงศก)
 ปีที่ 1 และปีแรกของคริสต์ทศวรรษ 2020, ปีที่ 20 ของคริสต์ศตวรรษที่ 21 และปีที่ 20 ของคริสต์สหัสวรรษที่ 3
 ปีแห่งพยาบาลและหมอตำแย ประกาศโดยองค์การอนามัยโลก ปีแห่งสุขภาพพืชสากล ประกาศโดยสหประชาชาติ และปีแห่งเสียงสากล ประกาศโดยคณะกรรมาการสวนศาสตร์ระหว่างประเทศ
มีวันทั้งหมด 366 วัน

 ผู้นำประเทศไทย

 พระมหากษัตริย์: พระบาทสมเด็จพระวชิรเกล้าเจ้าอยู่หัว (13 ตุลาคม พ.ศ. 2559 – ปัจจุบัน)
 นายกรัฐมนตรี: พลเอก ประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)

 เหตุการณ์ 
 มกราคม 
 2 มกราคม – รัฐบาลรัฐนิวเซาท์เวลส์ของประเทศออสเตรเลียประกาศสถานการณ์ฉุกเฉิน ขณะที่รัฐบาลรัฐวิกทอเรียประกาศสถานการณ์ภัยพิบัติท่ามกลางไฟป่าขนาดใหญ่ที่ทำให้สัตว์กว่า 500 ล้านตัวตาย
 3 มกราคม – วิกฤติอ่าวเปอร์เซีย พ.ศ. 2562-2563: การโจมตีทางอากาศของสหรัฐ ณ ท่าอากาศยานนานาชาติแบกแดดฆ่ากอเซม โซเลย์มอนีและอะบู มะฮ์ดี อัลมุฮันดิส ทหารอิหร่านระดับสูง
 5 มกราคม 
 ซอราน มิลานอวิช อดีตนายกรัฐมนตรี ชนะการเลือกตั้งประธานาธิบดีโครเอเชีย พ.ศ. 2562–2563
 สงครามกลางเมืองลิเบียครั้งที่สอง: เรเจป ไตยิป แอร์โดอัน ประธานาธิบดีตุรกี ในฐานะตัวแทนรัฐบาลเฉพาะกาลที่ได้รับการสนับสนุนจากสหประชาชาติ ประกาศเคลื่อนกองทัพเข้าสู่ประเทศลิเบียPatrick Wintour, "Turkish troops deploy to Libya to prop up embattled government," The Guardian, accessed April 13, 2020.
 8 มกราคม – รถไฟฟู่ซิงของประเทศจีนออกให้บริการ โดยเป็นรถไฟความเร็วสูงไร้คนขับขบวนแรกของโลกWorld's first 350km-per-hour driverless bullet train goes into service in China By Maggie Hiufu Wong, CNN Travel, Jan 8, 2020
 9 มกราคม – มีการค้นพบดาวเคราะห์ทีโอไอ 1338 ซึ่งเป็นดาวเคราะห์หายากที่โคจรในระบบดาวฤกษ์คู่New York teen discovers new planet while interning with NASA ABC News, Jan 9, 2020 
 ประเทศไทย​ เกิดเหตุ​คนร้าย​บุกชิงทรัพย์​ร้านทองในห้างสรรพสินค้า​โรบินสัน​ อำเภอเมือง​ จังหวัด​ลพบุรี​ มีผู้เสียชีวิต​แล้ว​ 3 คน​ และได้รับบาดเจ็บ​ 4 คน
 14 มกราคม – ไมโครซอฟท์ ประกาศยุติการสนับสนุน วินโดวส์ 7 
 15 มกราคม – ดมีตรี เมดเวเดฟ นายกรัฐมนตรีรัสเซีย และคณะรัฐมนตรีลาออกจากตำแหน่ง ประธานาธิบดีวลาดีมีร์ ปูตินเห็นชอบกับการลาออก และมีฮาอิล มีชุสตินได้รับการแต่งตั้งให้เป็นนายกรัฐมนตรีคนใหม่
 29 มกราคม – ดอนัลด์ ทรัมป์ ประธานาธิบดีสหรัฐ ลงนามในความตกลงสหรัฐ–เม็กซิโก–แคนาดา
 30 มกราคม – การระบาดของไวรัสโคโรนา: องค์การอนามัยโลก (WHO) ประกาศให้การระบาดของไวรัสโคโรนาอู่ฮั่นเป็นภาวะฉุกเฉินด้านสาธารณสุขระหว่างประเทศ ซึ่งเป็นการประกาศให้เป็นภาวะดังกล่าวครั้งที่หกนับตั้งแต่ พ.ศ. 2552
 31 มกราคม – สหราชอาณาจักรและยิบรอลตาร์ถอนตัวจากสหภาพยุโรปอย่างเป็นทางการ เริ่มต้นระยะเปลี่ยนผ่าน 11 เดือน

กุมภาพันธ์
 8–9 กุมภาพันธ์ – เกิดเหตุกราดยิงที่จังหวัดนครราชสีมา ประเทศไทย ส่งผลให้มีผู้เสียชีวิต 30 คน และผู้บาดเจ็บ 57 คน เป็นเหตุกราดยิงในประเทศไทยที่เลวร้ายที่สุด
 11 กุมภาพันธ์ – การระบาดของไวรัสโคโรนา: องค์การอนามัยโลกตั้งชื่อโรคโควิด-19
 13 กุมภาพันธ์ – นาซาตีพิมพ์ผลการศึกษาโดยละเอียดของแอร์เรอกอธ วัตถุที่ไกลที่สุดที่เคยสำรวจโดยยานอวกาศ ที่นิวฮอไรซันส์บินผ่านในระหว่างการเดินทางผ่านแถบไคเปอร์
 27 กุมภาพันธ์ – ดัชนีอุตสาหกรรมดาวโจนส์ร่วงลงถึง 1,190.95 จุด หรือ 4.4% ปิดที่ 25,766.64 จุด เป็นการร่วงลงวันเดียวที่มากที่สุดในประวัติศาสตร์ ตามมาด้วยการร่วงลงครั้งใหญ่ในอีกหลายวันติดกัน ทำให้เป็นสัปดาห์ที่ย่ำแย่ที่สุดของดัชนีตั้งแต่ พ.ศ. 2551 เป็นผลมาจากความหวาดกลัวต่อการระบาดของไวรัสโคโรนา
 28 กุมภาพันธ์ – ทูตของเนโททั้ง 29 ประเทศสมาชิกเข้าร่วมการประชุมในสภาแอตแลนติกเหนือเพื่อแสดงความสามัคคีกับประเทศตุรกี หลังที่ทหารชาวตุรกี 33 นายเสียชีวิตจากการโจมตีทางอากาศโดยกองกำลังของรัฐบาลซีเรียในสงครามกลางเมืองซีเรียที่ดำเนินอยู่ขณะนี้Syria war: Alarm after 33 Turkish soldiers killed in attack in Idlib - BBC NewsNato expresses 'full solidarity' with Turkey over Syria airstrikes | World news | The Guardianhttps://www.nato.int/cps/en/natohq/news_173927.htm
 29 กุมภาพันธ์ – สหรัฐและกลุ่มตอลิบานลงนามในความตกลงสันติภาพแบบมีเงื่อนไขที่กรุงโดฮา ประเทศกาตาร์ กองทัพสหรัฐทยอยถอนกำลังออกจากประเทศอัฟกานิสถานในวันที่ 9 มีนาคม

 มีนาคม 
 5 มีนาคม – ศาลอาญาระหว่างประเทศอนุญาตให้ไต่สวนอาชญากรรมสงครามอัฟกานิสถาน เป็นครั้งแรกที่อนุญาตให้พลเมืองสหรัฐถูกสืบสวนได้
 8 มีนาคม – ประเทศอิตาลีกักด่านประชาชนกว่า 16 ล้านคน ซึ่งเกินหนึ่งในสี่ของประชากรทั้งหมด ในความพยายามที่จะหยุดการระบาดของโควิด-19 ให้ได้ การกักด่านขยายตัวเป็นทั้งประเทศในสองวันต่อมา
 9 มีนาคม – ราคาหุ้นร่วงลงอย่างรวดเร็วทั่วโลก เป็นผลมาจากสงครามราคาน้ำมันใหม่และผลกระทบจากโรคโควิด-19 ดัชนีอุตสาหกรรมดาวโจนส์ร่วงลงมากกว่า 2,000 จุด เป็นการร่วงลงที่มากที่สุดในประวัติศาสตร์จนถึงขณะนั้น ราคาน้ำมันตกลงถึง 30% เป็นการตกลงของราคาที่มากที่สุดตั้งแต่ พ.ศ. 2534 หลังประเทศซาอุดีอาระเบียประกาศสงครามราคา
 11 มีนาคม – การระบาดของไวรัสโคโรนา: องค์การอนามัยโลกประกาศให้การระบาดของโรคโควิด-19 เป็นการระบาดทั่ว
 12 มีนาคม – ตลาดหุ้นร่วงลงอย่างรุนแรงทั่วโลกสามวันหลังจากวันจันทร์ทมิฬ เนื่องด้วยความกังวลอย่างต่อเนื่องต่อโควิด-19 และการห้ามการเดินทางเข้าสหรัฐจากประเทศในเขตเชงเกน ดัชนีอุตสาหกรรมดาวโจนส์ดิ่งลงอย่างรวดเร็วจนปิดที่ -2,300 จุด และวันนั้นก็เป็นการสูญเสียมากที่สุดของดัชนีนับตั้งแต่ พ.ศ. 2530
 13 มีนาคม – การระบาดทั่วของไวรัสโคโรนา: ประเทศเนปาลประกาศปิดยอดเขาเอเวอเรสต์ตลอดฤดูกาลท่องเที่ยวและปีนเขา เพื่อป้องกันการระบาดของโควิด-19Rob Picheta, "Mount Everest closed over coronavirus fears," CNN, accessed April 13, 2020.
 14 มีนาคม – การระบาดทั่วของไวรัสโคโรนา: ประเทศสเปนปิดประเทศหลังเกิดการระบาดอย่างหนักของไวรัสโคโรนา หนึ่งวันก่อนการประกาศแจ้งเตือน
 16 มีนาคม – ดัชนีดาวโจนส์ร่วงลงถึง -2,997.10 จุด เป็นการร่วงลงครั้งเดียวที่มากที่สุดในประวัติศาสตร์ และครั้งที่สองที่ร้อยละที่จุดร่วงลงไปนั้นมากกว่าร้อยละ -12.93 ซึ่งมากกว่าครั้งวันจันทร์ทมิฬปี 2472 จากเหตุนี้ตามมาด้วยธนาคารกลางสหรัฐประกาศว่าจะตัดอัตราดอกเบี้ยถึงร้อยละ 0–1/4
 17 มีนาคม 
 การระบาดทั่วของไวรัสโคโรนา: รัฐบาลอิหร่านกล่าวว่าผู้คนนับล้านอาจเสียชีวิตด้วยไวรัสโคโรนาถ้ายังไม่สนใจแนวทางด้านสุขภาพและยังเดินทางอยู่ ร้อยละ 90 ของผู้ป่วยไวรัสโคโรนา 18,000 คนในตะวันออกกลางอยู่ในอิหร่าน และมี 988 คนที่เสียชีวิตแล้ว
 การระบาดทั่วของไวรัสโคโรนา: สหภาพยุโรปประกาศปิดพรมแดนเป็นเวลา 30 วันเพื่อควบคุมการระบาดของโควิด-19Colm Quinn, "EU to Close Borders to Fight Coronavirus," Foreign Policy, accessed April 13, 2020.
 การระบาดทั่วของไวรัสโคโรนา: สหภาพสมาคมฟุตบอลยุโรปประกาศเลื่อนการแข่งขันฟุตบอลชิงแชมป์แห่งชาติยุโรป 2020 ไปในปี พ.ศ. 2564"Euro 2020 postponed until summer 2021; domestic leagues, UEFA competitions to be completed by June 30," Sky Sports, accessed April 13, 2020.
 18 มีนาคม – การระบาดทั่วของไวรัสโคโรนา: สหภาพกระจายเสียงและแพร่ภาพยุโรปประกาศยกเลิกการประกวดเพลงยูโรวิชันปี 2020 ถือเป็นการยกเลิกการประกวดครั้งแรกในรอบ 64 ปีMark Savage, "Eurovision Song Contest 2020 cancelled over coronavirus," BBC, accessed April 13, 2020.
 20 มีนาคม – การระบาดทั่วของไวรัสโคโรนา: จำนวนรวมผู้เสียชีวิตจากโรคโควิด-19 ทั่วโลกเกิน 1 หมื่นคน"Virus update: Worldwide death toll tops 10,000," Bangkok Post, accessed April 12, 2020.
 24 มีนาคม 
 การระบาดทั่วของไวรัสโคโรนา: ประเทศอินเดียและสหราชอาณาจักรประกาศใช้มาตรการปิดประเทศเพื่อป้องกันการแพร่ระบาดของเชื้อโควิด-19"Coronavirus: India enters 'total lockdown' after spike in cases," BBC, accessed April 12, 2020.F. Brinley Bruton, "U.K. government imposes 3-week national lockdown, enforced by police, to contain coronavirus," NBC News, accessed April 12, 2020.
 การระบาดทั่วของไวรัสโคโรนา: คณะกรรมการโอลิมปิกสากลและประเทศญี่ปุ่นประกาศเลื่อนการแข่งขันโอลิมปิกฤดูร้อน 2020 ไปในปี พ.ศ. 2564Justin McCurry and Sean Ingle, "Tokyo Olympics postponed to 2021 due to coronavirus pandemic," The Guardian, accessed April 12, 2020.
 25 มีนาคม – การระบาดทั่วของไวรัสโคโรนา: รัฐบาลของประเทศไทยประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่ 26 มีนาคม – 30 เมษายน และจัดตั้ง ศบค. เพื่อปฏิบัติหน้าที่ในสถานการณ์ฉุกเฉิน
 26 มีนาคม – การระบาดทั่วของไวรัสโคโรนา: จำนวนรวมผู้ป่วยและเสียชีวิตจากโรคโควิด-19 ทั่วโลกเพิ่มขึ้นถึง 5 แสนคน และ 23,000 คนตามลำดับCarlie Porterfield, "500,000 Coronavirus Cases Reported Worldwide," Forbes, accessed April 11, 2020.
 27 มีนาคม – ประเทศนอร์ทมาซิโดเนียเข้าร่วมเป็นสมาชิกลำดับที่ 30 ของเนโทAaron Mehta, "North Macedonia to officially join NATO on Friday," Defense News, accessed April 11, 2020.
 30 มีนาคม 
การระบาดทั่วของไวรัสโคโรนา: จำนวนรวมผู้เสียชีวิตจากโรคโควิด-19 ในประเทศสเปนเพิ่มขึ้นถึง 7,340 คน ทำสถิติสูงกว่ายอดรวมของประเทศจีนAlix Culbertson, "Coronavirus: Spain surpasses China COVID-19 cases as deaths rise to 7,340," Sky News, accessed April 11, 2020.
 คณะกรรมการโอลิมปิกสากลกำหนดวันจัดการแข่งขันโอลิมปิกฤดูร้อน 2020 ใหม่เป็นวันที่ 23 กรกฎาคม – 8 สิงหาคม 2564"IOC, IPC, Tokyo 2020 Organizing Committee and Tokyo Metropolitan Government Announce New Dates for the Olympic and Paralympic Games Tokyo 2020," Olympics, accessed April 11, 2020.

 เมษายน 
 2 เมษายน – การระบาดของไวรัสโคโรนา: จำนวนรวมผู้ป่วยโควิด-19 ทั่วโลกเกิน 1 ล้านคน"Coronavirus: Confirmed global cases pass one million," BBC, accessed April 10, 2020.
 3 เมษายน – การระบาดทั่วของไวรัสโคโรนา: รัฐบาลของประเทศไทยประกาศห้ามประชาชนออกนอกเคหสถานในยามวิกาล (เคอร์ฟิว) ทั่วประเทศ ระหว่างเวลา 22.00–04.00 น. ของวันรุ่งขึ้น
 5 เมษายน – การระบาดทั่วของไวรัสโคโรนา: พบเสือโคร่งมลายูเพศเมีย อายุ 4 ปี ในสวนสัตว์บร็องซ์ รัฐนิวยอร์ก สหรัฐ ติดเชื้อโควิด-19 ถือเป็นการตรวจพบการติดเชื้อโควิด-19 ในสัตว์ที่เลี้ยงในสวนสัตว์เป็นครั้งแรกJeanna Bryner, "Bronx Zoo tiger infected with COVID-19," Live Science, accessed April 10, 2020.
 7 เมษายน – การระบาดทั่วของไวรัสโคโรนา: ประเทศญี่ปุ่นประกาศสถานการณ์ฉุกเฉินและอนุมัติแผนกระตุ้นเศรษฐกิจมูลค่า 108 ล้านล้านเยน (คิดเป็นร้อยละ 20 ของผลิตภัณฑ์มวลรวมในประเทศ) เพื่อแก้ปัญหาการระบาดของโควิด-19"Japan declares a state of emergency after rise in cases in Tokyo," The Guardian, accessed April 10, 2020.
 8 เมษายน – การระบาดทั่วของไวรัสโคโรนา: ประเทศจีนยุติมาตรการปิดนครอู่ฮั่น ส่งผลให้ประชาชนในเมืองอู่ฮั่นสามารถเดินทางออกนอกเมืองได้เป็นครั้งแรกในรอบ 76 วันJohn Sudworth, "Coronavirus: Wuhan emerges from the harshest of lockdowns," BBC, acessed April 10, 2020.Nectar Gan, "China lifts 76-day lockdown on Wuhan as city reemerges from coronavirus crisis," CNN, accessed April 10, 2020.
 10 เมษายน – การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 1 แสนคน คิดเป็น 10 เท่าของเดือนมีนาคม"Global death toll now over 100,000, says Johns Hopkins University," BBC, accessed April 11, 2020.
 12–13 เมษายน – เกิดทอร์นาโดระดับรุนแรงหลายลูกบริเวณภาคตะวันออกเฉียงใต้ของสหรัฐ ส่งผลให้มีผู้เสียชีวิตอย่างน้อย 30 คนSusan Miller and Doyle Rice, "Tornado outbreak in the South leaves at least 30 dead," USA Today, accessed April 14, 2020.
 13 เมษายน – การระบาดทั่วของไวรัสโคโรนา: ประเทศสเปนผ่อนปรนมาตรการปิดเมือง โดยอนุญาตให้ผู้ใช้แรงงานที่ไม่สามารถทำงานจากที่บ้านได้ เช่น งานก่อสร้าง งานโรงงาน ฯลฯ กลับเข้าทำงานอีกครั้งLaura Perez Maestro, Al Goodman, Ingrid Formanek, Max Ramsay, and Amy Woodyatt, "Hundreds of thousands return to work as Spain relaxes coronavirus lockdown," CNN, accessed April 17, 2020.
 14 เมษายน – การระบาดทั่วของไวรัสโคโรนา: กองทุนการเงินระหว่างประเทศคาดการณ์ว่า การระบาดทั่วของไวรัสโคโรนาจะส่งผลให้เศรษฐกิจโลกหดตัวเหลือร้อยละ 3 ซึ่งถือเป็นการถดถอยทางเศรษฐกิจมากที่สุดนับตั้งแต่ภาวะเศรษฐกิจตกต่ำครั้งใหญ่เมื่อทศวรรษที่ 1930Paul Wiseman and Martin Crutsinger, "IMF: Global economy will suffer worst year since Depression," Associated Press News, accessed April 17, 2020.
 15 เมษายน 
 การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 2 ล้านคนKate Mayberry, Usaid Siddiqui, and Farah Najjar, "Global coronavirus cases exceed two million: Live updates," Aljazeera, accessed April 15, 2020.
 การระบาดทั่วของไวรัสโคโรนา: ประเทศเดนมาร์กผ่อนปรนมาตรการปิดเมือง โดยอนุญาตให้โรงเรียนและโรงเรียนเตรียมอนุบาลเปิดสอนให้แก่เด็กอายุไม่เกิน 11 ปี ถือเป็นประเทศแรกในทวีปยุโรปที่ผ่อนปรนมาตรการควบคุมด้านการศึกษาในช่วงวิกฤติโควิด-19"Coronavirus: Denmark lets young children return to school," BBC, accessed April 16, 2020.
 17 เมษายน
 การระบาดทั่วของไวรัสโคโรนา: ประเทศจีนรายงานจำนวนผู้เสียชีวิตจากโควิด-19 ในนครอู่ฮั่นเพิ่ม 1,290 คน ส่งผลให้จำนวนรวมทั้งประเทศอยู่ที่ 4,632 คน จำนวนที่เพิ่มขึ้นมาจากการสำรวจผู้เสียชีวิตนอกโรงพยาบาลเพิ่มเติม"Coronavirus: China outbreak city Wuhan raises death toll by 50%," BBC, accessed April 20, 2020.
 การระบาดทั่วของไวรัสโคโรนา: จำนวนผู้เสียชีวิตจากโควิด-19 ในทวีปยุโรปเกิน 1 แสนคนAdela Suliman, "Europe reaches grim milestone, surpasses 100,000 coronavirus deaths," NBC News, accessed April 20, 2020.
 18 เมษายน – เกิดเหตุสังหารหมู่ในรัฐโนวาสโกเชีย ประเทศแคนาดา มีผู้เสียชีวิตรวมผู้ก่อเหตุ 23 คนThe Associated Press, "Nova Scotia shooting: 22 confirmed killed in Canada's deadliest mass shooting," NBC News, accessed April 23, 2020.
 20 เมษายน – ราคาน้ำมันสหรัฐติดลบครั้งแรกในประวัติศาสตร์ สืบเนื่องจากการระบาดทั่วของไวรัสโคโรนาและสงครามราคาน้ำมันรัสเซีย–ซาอุดีอาระเบีย"US oil prices turn negative as demand dries up," BBC, accessed April 21, 2020.
 25 เมษายน – การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 2 แสนคน"Coronavirus: Worldwide death toll climbs to 200,000," BBC, accessed April 26, 2020.
 27 เมษายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 3 ล้านคน ขณะที่สหรัฐทำสถิติเป็นประเทศแรกที่มีจำนวนผู้ป่วยโควิด-19 รวมเกิน 1 ล้านคนJackie Salo, "3 million coronavirus cases have now been reported worldwide," New York Post, accessed April 30, 2020.Nelson Oliveira, "U.S. set to become first country with 1 million reported coronavirus cases," New York Daily News, accessed May 4, 2020. 
 28 เมษายน – การระบาดทั่วของไวรัสโคโรนา: จำนวนรวมผู้ป่วยโควิด-19 ในประเทศรัสเซียเกิน 87,000 คน ทำลายสถิติจำนวนรวมผู้ป่วยโควิด-19 ของประเทศจีน (84,341 คน)Katya Golubkova and Anastasia Lyrchikova, "Russia overtakes China with coronavirus cases at 87,000," Reuters, accessed May 1, 2020.

 พฤษภาคม 

 1 พฤษภาคม 
 ประเทศแคนาดาประกาศให้อาวุธปืนจู่โจม 1,500 ชนิดเป็นสิ่งผิดกฎหมาย สืบเนื่องจากเหตุการณ์สังหารหมู่ในรัฐโนวาสโกเชียเมื่อเดือนเมษายน"Trudeau announces ban on 1,500 kinds of assault weapons," BBC, accessed May 3, 2020.
 การระบาดทั่วของไวรัสโคโรนา พ.ศ. 2562–2563: จำนวนรวมผู้ป่วยโควิด-19 ที่รักษาหายทั่วโลกเกิน 1 ล้านคนAlexandra Ma, "More than 1 million people around the world have recovered from the coronavirus," Business Insider, accessed May 3, 2020.
 2 พฤษภาคม – การระบาดทั่วของไวรัสโคโรนา: ประเทศสเปนผ่อนปรนมาตรการปิดเมืองเพิ่มเติม โดยอนุญาตให้ประชากรวัยผู้ใหญ่ทำกิจกรรมนอกบ้านตามเงื่อนไขและช่วงเวลาที่กำหนดKate Ng, "Coronavirus: Spain allows adults out to exercise for first time in seven weeks," The Independent, accessed May 4, 2020.
 3 พฤษภาคม – การระบาดทั่วของไวรัสโคโรนา: จำนวนรวมผู้ป่วยโควิด-19 และผู้เสียชีวิตจากโควิด-19 ในประเทศบราซิลเกิน 1 แสนคนและ 7 พันคนตามลำดับ"Brazil's Covid-19 cases rise above 100,000 – latest updates," TRT World, accessed May 6, 2020.
 5 พฤษภาคม – การระบาดทั่วของไวรัสโคโรนา: สหราชอาณาจักรทำสถิติมีผู้เสียชีวิตจากโควิด-19 มากที่สุดในทวีปยุโรป ที่ 32,313 คน ทำลายสถิติเดิมของประเทศอิตาลีMatthew Weaver and Nicola Davis, "UK coronavirus death toll rises above 32,000 to highest in Europe," The Guardian, accessed May 5, 2020.
 6 พฤษภาคม 
 การระบาดทั่วของไวรัสโคโรนา: พบหลักฐานใหม่เกี่ยวกับการอุบัติของโรคโควิด-19 ในประเทศฝรั่งเศส จากกรณีพ่อค้าปลาชาวฝรั่งเศสเชื้อสายแอลจีเรียที่ไม่เคยเดินทางไปประเทศจีนหรือติดต่อกับชาวจีนมาก่อน ได้รับการยืนยันว่าป่วยเป็นโรคโควิด-19 เมื่อวันที่ 27 ธันวาคม 2562 ซึ่งเป็นเวลาเกือบหนึ่งเดือนก่อนที่ทางการฝรั่งเศสจะยืนยันการพบผู้ป่วยโควิด-19 รายแรกของประเทศKate Kelland, "France's early COVID-19 case may hold clues to pandemic's start," Reuters, accessed May 8, 2020.
 การระบาดทั่วของไวรัสโคโรนา: จำนวนรวมผู้ป่วยโควิด-19 และผู้เสียชีวิตจากโควิด-19 ในประเทศอิหร่านเกิน 1 แสนคนและ 6,400 คนตามลำดับ"Iran warns of 'rising trend' as coronavirus cases top 100,000," The Straits Times, accessed May 11, 2020.
 10 พฤษภาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 4 ล้านคน"Coronavirus: Number of global cases rises above four million," BBC, accessed May 11, 2020.
 14 พฤษภาคม 
การระบาดทั่วของไวรัสโคโรนา: สหประชาชาติประกาศเตือนทั่วโลกให้ระวังวิกฤติสุขภาพจิตที่เป็นผลจากการกักตัว ความกลัว ความไม่แน่นอน และความผันผวนทางเศรษฐกิจช่วงไวรัสโคโรนาระบาดKate Kelland, "U.N. warns of global mental health crisis due to COVID-19 pandemic," Reuters, accessed May 14, 2020.
การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 3 แสนคนRob Picheta, "Coronavirus global death toll passes 300,000 as countries wait in lockdown," CNN, accessed May 15, 2020.
 16 พฤษภาคม – เฟลีซีแอ็ง คาบูกา นักธุรกิจชาวรวันดาผู้ให้การสนับสนุนการฆ่าล้างเผ่าพันธุ์ในประเทศรวันดาเมื่อปี พ.ศ. 2537 ถูกจับกุมในประเทศฝรั่งเศสหลังหลบหนีอยู่ 26 ปี"Mechanism Fugitive FÉLICIEN KABUGA Arrested Today ," United Nations, IRMCT, accessed May 18, 2020.
 22 พฤษภาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ในประเทศบราซิลเกิน 330,000 คน ทำสถิติเป็นประเทศที่มีผู้ป่วยโควิด-19 อันดับที่สองของโลกรองจากสหรัฐShasta Darlington and Taylor Barnes, "Brazil now has the second-highest number of coronavirus cases in the world after US," CNN, accessed May 25, 2020.

 มิถุนายน 
 1 มิถุนายน – การระบาดทั่วของอีโบลาในกีวู: เกิดการระบาดครั้งใหม่ของอีโบลาในจังหวัดเอกาเตอร์ สาธารณรัฐประชาธิปไตยคองโก โดยองค์การอนามัยโลกรายงานว่าพบผู้ป่วย 6 คน ส่วนยูนิเซฟรายงานว่ามีผู้เสียชีวิต 5 คนMaggie Fox, "Five dead in newest Ebola outbreak in Congo, UNICEF says," CNN, accessed June 3, 2020.
 6 มิถุนายน – เกิดการชุมนุมต่อต้านการเหยียดเชื้อชาติและการทารุณกรรมโดยเจ้าหน้าที่รัฐในหลายประเทศ อันเป็นผลจากกรณีจอร์จ ฟลอยด์ ในสหรัฐ"As George Floyd is mourned, the world stops to say 'enough'," The Sydney Morning Herald, accessed June 12, 2020.Jessie Yeung et al., "June 7 George Floyd protest news," CNN, accessed June 12, 2020."George Floyd death: Thousands turn out for UK anti-racism protests," BBC, accessed June 12, 2020."Protests must be managed with pragmatism and sense of history," The Sydney Morning Herald, accessed June 12, 2020.
 7 มิถุนายน – การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 4 แสนคนYuliya Talmazan, "Global coronavirus death toll tops 400,000 as protesters continue to defy lockdowns," NBC News, accessed June 8, 2020.
 8 มิถุนายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 7 ล้านคน"Coronavirus latest: Global infections top 7 million," DW, accessed June 11, 2020.
 16 มิถุนายน 
 การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 8 ล้านคน"Global coronavirus cases pass 8 million as outbreak expands in Latin America," ABC News, accessed June 22, 2020.
ทางการเกาหลีเหนือระเบิดทำลายสำนักงานประสานงานระหว่างเกาหลีเหนือกับใต้ในนครพิเศษแคซ็อง เพื่อตอบโต้เกาหลีใต้ที่ให้พื้นที่ผู้แปรพักตร์เคลื่อนไหวต่อต้านเกาหลีเหนือ โดยการส่งบอลลูนและโดรนโปรยเข้ามาใบปลิวเขตเกาหลีเหนือ"เกาหลีเหนือระเบิดสำนักประสานงานร่วมกับเกาหลีใต้ หลังถูกกลุ่มผู้แปรพักตร์เคลื่อนไหวโจมตีจากชายแดน," บีบีซี, สืบค้นเมื่อ 21 มิถุนายน 2563.
 21 มิถุนายน – เกิดสุริยุปราคาวงแหวน สังเกตได้ในทวีปแอฟริกา เอเชีย และโอเชียเนีย
 30 มิถุนายน – ประเทศจีนผ่านกฎหมายความมั่นคงแห่งชาติฮ่องกง ซึ่งให้อำนาจรัฐบาลจีนดำเนินคดีต่อฝ่ายตรงข้ามในฮ่องกง

 กรกฎาคม 
 1 กรกฎาคม – ชาวรัสเซียลงประชามติเห็นชอบการแก้ไขรัฐธรรมนูญ ซึ่งต่อเวลาตำแหน่งของประธานาธิบดีปูตินไปสองสมัย สมัยละ 6 ปี
 2 กรกฎาคม – เกิดเหตุดินถล่มที่เหมืองหยกพ่ากั่นในประเทศพม่า
 30 กรกฎาคม – นาซาเริ่มภารกิจมาร์ส 2020 เพื่อสำรวจหาสิ่งมีชีวิตบนดาวอังคาร

 สิงหาคม 
 4 สิงหาคม – เกิดเหตุระเบิดเนื่องจากสารแอมโมเนียมไนเตรตที่เก็บไว้ไม่ปลอดภัยในกรุงเบรุต ประเทศเลบานอน เป็นเหตุให้มีผู้เสียชีวิตกว่า 220 คน และมีผู้บาดเจ็บหลายพันคน มูลค่าความเสียหายกว่า 10,000–15,000 ล้านดอลลาร์สหรัฐ
 13 สิงหาคม – อิสราเอลและสหรัฐอาหรับเอมิเรตส์ตกลงปรับความสัมพันธ์เป็นปกติ นับเป็นข้อตกลงสันติภาพฉบับที่สามระหว่างอิสราเอลกับอาหรับ
 18 สิงหาคม – เกิดรัฐประหารในประเทศมาลี
 25 สิงหาคม – มีประกาศว่าทวีปแอฟริกาปลอดโรคโปลิโอแบบเกิดจากเชื้อธรรมชาติ
 26 สิงหาคม – เจฟฟ์ เบโซส ซีอีโอของแอมะซอน เป็นบุคคลแรกที่มีทรัพย์สินถึง 200,000 ล้านดอลลาร์สหรัฐ จากการประเมินของฟอบส์
 28 สิงหาคม – นายกรัฐมนตรีญี่ปุ่น ชินโซ อาเบะ นายกรัฐมนตรีที่รั้งตำแหน่งนานที่สุดในประวัติศาสตร์ญี่ปุ่น ประกาศเตรียมลาออกจากตำแหน่งเนื่องจากปัญหาสุขภาพ
 กันยายน 
 8 กันยายน - เกิดไฟป่าที่รัฐแคลิฟอร์เนียมีผู้เสียชีวิต 33 ราย

 ตุลาคม 
 4 ตุลาคม – การลงประชามติเอกราชนิวแคลิโดเนีย พ.ศ. 2563: ชาวนิวแคลิโดเนียลงประชามติคัดค้านการแยกตัวเป็นเอกราชจากฝรั่งเศส
 10 ตุลาคม – ประเทศอาร์มีเนียและอาเซอร์ไบจานตกลงหยุดยิงหลังปะทะกันในภูมิภาคนากอร์โน-คาราบัค
 15 ตุลาคม – โซโรนบัย เจนเบกัฟ ประธานาธิบดีคีร์กีซสถานลาออกจากตำแหน่งหลังเกิดการประท้วงต่อต้านการเลือกตั้ง ซาเดอร์ ชาปารอฟ ผู้นำฝ่ายค้านดำรงตำแหน่งรักษาการประธานาธิบดีและนายกรัฐมนตรี
 17 ตุลาคม – จาซินดา อาร์เดิร์นดำรงตำแหน่งนายกรัฐมนตรีนิวซีแลนด์สมัยที่สอง หลังชนะการเลือกตั้งทั่วไปอย่างถล่มทลาย
 20 ตุลาคม – ยานอวกาศ โอไซริส-เร็กซ์ ของนาซาประสบความสำเร็จในการลงจอดระยะสั้นบนดาวเคราะห์น้อยเบ็นนู 101955 เพื่อเก็บตัวอย่าง ซึ่งตัวอย่างที่เก็บได้จะถูกส่งกลับมายังโลกในปีพ.ศ. 2566
 26 ตุลาคม – นาซายืนยันการค้นพบโมเลกุลน้ำบนดวงจันทร์ด้านแสงอาทิตย์ส่องถึง ใกล้แอ่งแคลวิอุส ที่ความเข้มข้นสูงถึง 412 ส่วนในล้านส่วน
 30 ตุลาคม – แผ่นดินไหวในทะเลอีเจียน พ.ศ. 2563: เกิดเหตุแผ่นดินไหวในทะเลอีเจียนขนาด 7.0 แมกนิจูด มีจุดศูนย์กลางทางตะวันออกเฉียงเหนือของเกาะซาโมส ประเทศกรีซ ทำให้มีผู้เสียชีวิตกว่า 100 คน บาดเจ็บกว่า 1,000 คน

 พฤศจิกายน 
 1 พฤศจิกายน – การเลือกตั้งประธานาธิบดีมอลโดวา พ.ศ. 2563Rule-of-Law Problems Undermine Moldova’s Economy: IMF Balkan Insight, 19 March 2020
 4 พฤศจิกายน – สหรัฐถอนตัวจากความตกลงปารีสอย่างเป็นทางการ
 7 พฤศจิกายน – การเลือกตั้งประธานาธิบดีสหรัฐ พ.ศ. 2563: โจ ไบเดินได้รับเลือกเป็นประธานาธิบดีสหรัฐคนที่ 46 หลังเอาชนะดอนัลด์ ทรัมป์ ประธานาธิบดีคนปัจจุบัน
 8 พฤศจิกายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 50 ล้านคน
 9 พฤศจิกายน
 การระบาดทั่วของไวรัสโคโรนา: ไฟเซอร์และไบออนเทคประกาศว่าวัคซีนไวรัสโคโรนาผ่านการทดลองทางคลินิกระยะที่ 3 เป็นครั้งแรก ด้วยผลทดสอบว่ามีประสิทธิภาพในการต้านไวรัสโคโรนา 90%
 สงครามนากอร์โน-คาราบัค พ.ศ. 2563: ประเทศอาร์มีเนียและอาเซอร์ไบจานร่วมลงนามในความตกลงหยุดยิงที่มีประเทศรัสเซียเป็นคนกลาง
 11 พฤศจิกายน – การระบาดทั่วของไวรัสโคโรนา: วัคซีนสปุตนิกวีได้รับการพิสูจน์ว่ามีประสิทธิภาพในการต้านไวรัสโคโรนา 92%
 15 พฤศจิกายน
 ประเทศในกลุ่มเอเชียแปซิฟิก 15 ประเทศลงนามในความตกลงหุ้นส่วนทางเศรษฐกิจระดับภูมิภาค จัดตั้งกลุ่มการค้าเสรีที่ใหญ่ที่สุดในโลก ครอบคลุมหนึ่งในสามของประชากรโลก
 นาซาและสเปซเอ็กซ์ปล่อยตัว สเปซเอ็กซ์ ครูว-1 เที่ยวบินปฏิบัติการแรกของ สเปซเอ็กซ์ดรากอน 2 ที่ศูนย์อวกาศเคนเนดี เพื่อไปยังสถานีอวกาศนานาชาติ
 16 พฤศจิกายน – การระบาดทั่วของไวรัสโคโรนา: วัคซีนอาร์เอ็นเอของมอเดิร์นาได้รับการพิสูจน์ว่ามีประสิทธิภาพในการต้านไวรัสโคโรนา 94.5% วัคซีนนี้ง่ายต่อการจัดจำหน่ายเนื่องจากไม่ต้องเก็บรักษาที่อุณหภูมิต่ำมาก
 18 พฤศจิกายน – การระบาดทั่วของไวรัสโคโรนา: ไฟเซอร์และไบออนเทคเสร็จสิ้นการทดสอบวัคซีนไวรัสโคโรนาที่พัฒนาขึ้น โดยมีประสิทธิภาพโดยรวมในการต้านไวรัสโคโรนา 95% โดยไม่มีผลข้างเคียง
 22 พฤศจิกายน – สหรัฐถอนตัวจากสนธิสัญญาเบิกฟ้า
 25 พฤศจิกายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 60 ล้านคน
 30 พฤศจิกายน – เกิดจันทรุปราคาเงามัวครั้งสุดท้ายจากทั้งหมดสี่ครั้งในปี พ.ศ. 2563 สังเกตได้ในทวีปเอเชีย โอเชียเนีย และอเมริกา

 ธันวาคม 
 2 ธันวาคม – การระบาดทั่วของไวรัสโคโรนา: สหราชอาณาจักรให้การรับรองวัคซีน BNT162b2 ของไฟเซอร์ กลายเป็นชาติแรกที่ให้การรับรองวัคซีนชนิดนี้
 5 ธันวาคม – การระบาดทั่วของไวรัสโคโรนา: รัสเซียเริ่มการให้วัคซีนทดลองสปุตนิกวีแก่ประชาชนจำนวนมาก
 6 ธันวาคม – การเลือกตั้งทั่วไปในประเทศเวเนซุเอลา พ.ศ. 2563
 8 ธันวาคม
 การระบาดทั่วของไวรัสโคโรนา: สหราชอาณาจักรเป็นชาติแรกที่เริ่มโครงการให้วัคซีนที่ผ่านการทดลองทางคลินิก และผ่านการรับรองแก่ประชาชนจำนวนมาก
 เนปาลและจีนตกลงความสูงแท้จริงอย่างเป็นทางการของยอดเขาเอเวอเรสต์ที่ 8,848.86 เมตร
 12 ธันวาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 70 ล้านคน
 14 ธันวาคม – เกิดสุริยุปราคา มองเห็นได้เฉพาะในซีกโลกตะวันตกเฉียงใต้
 21 ธันวาคม – ดาวพฤหัสบดีปรากฏใกล้กับดาวเสาร์ด้วยระยะห่างเพียง 0.1 องศา ถือเป็นการปรากฏใกล้กันของดาวทั้งสองมากที่สุดนับตั้งแต่พ.ศ. 2166
 26 ธันวาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 80 ล้านคน
 29 ธันวาคม – แผ่นดินไหวในเปตรีญา พ.ศ. 2563: เกิดเหตุแผ่นดินไหวขนาด 6.4 แมกนิจูด มีจุดศูนย์กลางทางตะวันตกเฉียงใต้เฉียงตะวันตกของเมืองเปตรีญา ประเทศโครเอเชีย ทำให้มีผู้เสียชีวิต 7 คน บาดเจ็บกว่า 20 คน
 30 ธันวาคม – เหตุโจมตีในเอเดน พ.ศ. 2563: เกิดเหตุระเบิดและเหตุกราดยิงในพื้นที่ท่าอากาศยานนานาชาติเอเดน ทำให้มีผู้เสียชีวิต 25 รายและบาดเจ็บ 110 ราย

 วันเกิด 
 16 พฤจิกายน – เจ้าชายชาร์ลแห่งลักเซมเบิร์ก (ประสูติ พ.ศ. 2563)

 วันถึงแก่กรรม 

 มกราคม 
 3 มกราคม – กอเซม โซเลย์มอนี นายทหารระดับสูงชาวอิหร่าน (เกิด 11 มีนาคม พ.ศ. 2500)
 8 มกราคม – อินฟันตาปีลาร์ ดัชเชสแห่งบาดาโคซ พระราชวงศ์สเปน (ประสูติ 30 กรกฎาคม พ.ศ. 2479)Muere la infanta Pilar de Borbón a los 83 años 
 10 มกราคม – สมเด็จพระราชาธิบดีสุลต่านกอบูส บิน ซะอีด อัสซะอีด สุลต่านแห่งโอมาน (พระราชสมภพ 18 พฤศจิกายน พ.ศ. 2483)Sultan Qaboos of Oman dies aged 79
 15 มกราคม 
 คริสโตเฟอร์ โทลคีน นักเขียนชาวอังกฤษ (เกิด 21 พฤศจิกายน พ.ศ. 2467)Christopher, le fils de J.R.R. Tolkien, s'est éteint dans le Var à l'âge de 95 ans
 ร็อกกี จอห์นสัน นักมวยปล้ำอาชีพชาวแคนาดา (เกิด 24 สิงหาคม พ.ศ. 2487)Rocky Johnson, father of Dwayne ‘The Rock’ Johnson Passes Away
 16 มกราคม – เจ้า จงเสียง พิธีกรรายการโทรทัศน์ชาวจีน (เกิด 16 มกราคม พ.ศ. 2485)赵忠祥去世享年78岁 系新中国第一位男电视播音员
 17 มกราคม – คาเจนทรา ธาปา มาการ์ อดีตเจ้าของสถิติมนุษย์ที่เตี้ยที่สุดในโลกชาวเนปาล (4 ตุลาคม พ.ศ. 2535)World's shortest man dies in Nepal at 27
 24 มกราคม – ชัย ชิดชอบ นักการเมืองชาวไทย ประธานรัฐสภาและประธานสภาผู้แทนราษฎร (เกิด 5 เมษายน พ.ศ. 2471)Veteran politician Chai Chidchob dies, aged 92
 26 มกราคม – โคบี ไบรอันต์ นักบาสเกตบอลชาวอเมริกัน (เกิด 23 สิงหาคม พ.ศ. 2521)NBA great Kobe Bryant, daughter, 7 others killed in helicopter crash

 กุมภาพันธ์ 
 5 กุมภาพันธ์ – เคิร์ก ดักลาส นักแสดง ผู้กำกับ และผู้ผลิตภาพยนตร์ชาวอเมริกัน (เกิด 9 ธันวาคม พ.ศ. 2459)Kirk Douglas, Hollywood Icon and Spartacus Star, Dies at 103
 7 กุมภาพันธ์ – หลี่ เหวินเลี่ยง จักษุแพทย์ชาวจีน (เกิด 12 ตุลาคม พ.ศ. 2529)Chinese Doctor Who Issued Early Warning on Virus Dies
 8 กุมภาพันธ์ – อี แฮ-ว็อน เจ้าหญิงแห่งเกาหลี (เกิด 24 กุมภาพันธ์ ค.ศ. 1919)조선황실 마지막 옹주 이해원씨 별세 고종의 손녀, 의친왕의 차녀, 노환으로 향년 103세에 세상 떠나
 16 กุมภาพันธ์ – แฮร์รี เกร็กก์ นักฟุตบอลและผู้จัดการทีมฟุตบอลชาวไอร์แลนด์เหนือ (เกิด 27 ตุลาคม พ.ศ. 2475)Harry Gregg, former Manchester United goalkeeper and Munich air disaster hero, dies aged 87
 25 กุมภาพันธ์ 
 ฮุสนี มุบาร็อก นายกรัฐมนตรีอียิปต์คนที่ 41 และประธานาธิบดีอียิปต์คนที่ 4 (เกิด 4 พฤษภาคม พ.ศ. 2471)Hosni Mubarak: Former Egyptian President dies aged 91
 ดมีตรี ยาซอฟ นายทหารระดับสูงชาวโซเวียตและรัสเซีย (เกิด 8 พฤศจิกายน พ.ศ. 2467)Last marshal of Soviet Union Dmitry Yazov passes away
 26 กุมภาพันธ์ – แนจมีแย ฮอจา นักการเมืองชาวแอลเบเนีย (เกิด 8 กุมภาพันธ์ พ.ศ. 2463)Albanian dictator Hoxha's widow, his staunchest defender, dies at 99
27​ กุมภาพันธ์​ -​ สุเทพ​ วงศ์​ก​ำแหง ศิลปิน​แห่งชาติ(พ.ศ. 2533)​ สาขา​ศิลปะ​การ​แสดง​ นักร้องชาวไทย​ (เกิด​ 12 พฤษภาคม​ พ.ศ. 2477)​

 มีนาคม 
 6 มีนาคม – แมคคอย ไทเนอร์ นักเปียโนแจ๊สชาวอเมริกัน (เกิด 11 ธันวาคม พ.ศ. 2481)
 8 มีนาคม – แมกซ์ ฟอน ซีโดว นักแสดงชาวสวีเดน (เกิด 10 เมษายน พ.ศ. 2472)Max von Sydow är död
 20 มีนาคม – เคนนี โรเจอส์ นักร้องและนักแต่งเพลงคันทรีชาวอเมริกัน (เกิด 21 สิงหาคม พ.ศ. 2481)Chris Morris, "Country Music Icon Kenny Rogers Dies at 81," Variety, accessed March 23, 2020.
 21 มีนาคม – โลเรนโซ ซันซ์ นักธุรกิจและประธานสโมสรฟุตบอลชาวสเปน (เกิด 9 สิงหาคม พ.ศ. 2473)Former Real Madrid president Lorenzo Sanz dies age 76 after coronavirus infection
 29 มีนาคม – เค็ง ชิมูระ นักแสดงตลกชาวญี่ปุ่น (เกิด 20 กุมภาพันธ์ พ.ศ. 2493)Reuters. "Japanese Comedian Ken Shimura Dies From Coronavirus," The New York Times, accessed March 31, 2020.
 30 มีนาคม – บิล วิเทอส์ นักร้องและนักดนตรีชาวอเมริกัน (เกิด 4 กรกฎาคม พ.ศ. 2481)

 เมษายน 
 1 เมษายน – นูร์ ฮะซัน ฮุเซน นายกรัฐมนตรีโซมาเลียคนที่ 12 (เกิด 16 กุมภาพันธ์ พ.ศ. 2479)Harun Maruf, "Former Somali PM Dies of Coronavirus in London," Voice of America, accessed April 2, 2020.
 12 เมษายน – เคจิ ฟูจิวาระ นักพากย์ชาวญี่ปุ่น (เกิด 5 ตุลาคม พ.ศ. 2507)Phillp Tinner, "Final Fantasy, Kingdom Hearts Voice Actor Keiji Fujiwara Dies At 55," Screen Rant, accessed April 20, 2020.
 16 เมษายน – ฮาเวิร์ด ฟิงเกิล ผู้ประกาศมวยปล้ำอาชีพชาวอเมริกัน (เกิด 7 มิถุนายน พ.ศ. 2493)Alicia Lee, "Howard Finkel, WWE Hall of Famer and ring announcer, dead at 69," CNN, accessed April 17, 2020.
 24 เมษายน – กิดาวเพชร หนูห่วง นักร้องชายชาวลาว (เกิด 1 กรกฎาคม พ.ศ. 2515)
 29 เมษายน – อีร์ฟาน ข่าน นักแสดงชาวอินเดีย (เกิด 7 มกราคม พ.ศ. 2510)"Slumdog Millionaire actor Irrfan Khan dies," BBC, accessed April 29, 2020.

 พฤษภาคม 
 1 พฤษภาคม – ทู่นทิน นายกรัฐมนตรีพม่าคนที่ 6 (เกิด 2 ตุลาคม พ.ศ. 2463)"R I P ဗိုလ်မှူးကြီးသူရ (ဦး)ထွန်းတင် . . . ," CeleClub, accessed May 5, 2020.
 9 พฤษภาคม – ลิตเทิล ริชาร์ด นักร้อง นักแต่งเพลง และนักดนตรีชาวอเมริกัน (เกิด 5 ธันวาคม พ.ศ. 2475)Tim Weiner, "Little Richard, Flamboyant Wild Man of Rock ’n’ Roll, Dies at 87," The New York Times, accessed May 9, 2020.
 12 พฤษภาคม – สีสะหวาด แก้วบุนพัน นายกรัฐมนตรีลาวคนที่ 13 (เกิด 1 พฤษภาคม พ.ศ. 2471)"Former Lao Prime Minister Sisavath Keobounphanh Dies at Age 92," The Laotian Times, accessed May 14, 2020.
 31 พฤษภาคม – คริสโต ศิลปินชาวบัลแกเรีย-อเมริกัน (เกิด 13 มิถุนายน พ.ศ. 2478)William Grimes, "Christo, Artist Who Wrapped and Festooned on an Epic Scale, Dies at 84," The New York Times, accessed June 2, 2020.

 มิถุนายน 
 8 มิถุนายน – ปีแยร์ อึงกูรุนซีซา ประธานาธิบดีบุรุนดีคนที่ 8 (เกิด 18 ธันวาคม พ.ศ. 2507)
 18 มิถุนายน – วีรา ลินน์ นักร้องชาวอังกฤษ (เกิด 20 มีนาคม พ.ศ. 2459)Hilary Clarke et al., "Vera Lynn, singer and British forces' 'sweetheart,' dies aged 103," CNN, accessed June 21, 2020.
 22 มิถุนายน – โจเอล ชูมาเกอร์ ผู้กำกับภาพยนตร์ชาวอเมริกัน (เกิด 29 สิงหาคม พ.ศ. 2482)
Benjamin Lee, "Joel Schumacher, Batman Forever and The Lost Boys director, dies aged 80," The Guardian, accessed June 23, 2020.
 22 มิถุนายน – พระอธิการธีระศักดิ์ อภิญาโณ อดีตเจ้าอาวาสวัดบ้านหนองบุ (เกิด 27 ธันวาคม พ.ศ. 2481)

 กรกฎาคม 
 6 กรกฎาคม – เอนนิโอ มอร์ริโคเน นักประพันธ์เพลงชาวอิตาลี (เกิด 10 พฤศจิกายน พ.ศ. 2471)
 30 กรกฎาคม – หลี่ เติงฮุย ประธานาธิบดีแห่งสาธารณรัฐจีนคนที่ 13  (เกิด 15 มกราคม พ.ศ. 2465)

 สิงหาคม 
 5 สิงหาคม – ฮะวา อาบดิ จักษุแพทย์และนักกิจกรรมสิทธิมนุษยชนชาวโซมาเลีย (เกิด 17 พฤษภาคม พ.ศ. 2490)
 7 สิงหาคม – เล ขา เฟียว เลขาธิการพรรคคอมมิวนิสต์เวียดนามคนที่ 10 (เกิด 27 ธันวาคม พ.ศ. 2474)
 9 สิงหาคม – เจมส์ ฮาร์ริส นักมวยปล้ำชาวแอฟริกันอเมริกัน (เกิด 28 พฤษภาคม พ.ศ. 2493)
 23 สิงหาคม – เฉิน มู่เซิ่ง ผู้กำกับภาพยนตร์ และนักเขียนบทภาพยนตร์ชาวฮ่องกง (เกิด 7 ตุลาคม พ.ศ. 2504)
 28 สิงหาคม – แชดวิก โบสแมน นักแสดงชาวอเมริกัน (เกิด 29 พฤศจิกายน พ.ศ. 2519)
 31 สิงหาคม – ปรณพ มุขรจี ประธานาธิบดีอินเดียคนที่ 13 (เกิด 11 ธันวาคม พ.ศ. 2478)

 กันยายน 
 14 กันยายน – เซ อะชินะ นักแสดงชาวญี่ปุ่น (เกิด 22 พฤศจิกายน พ.ศ. 2526)
 18 กันยายน – รูธ เบเดอร์ กินส์เบิร์ก ตุลาการสมทบศาลสูงสหรัฐและนักสิทธิสตรี (เกิด 15 มีนาคม พ.ศ. 2476)
 29 กันยายน – เศาะบาห์ อัลอะห์มัด อัลญาบิร อัศเศาะบาห์ เจ้าผู้ครองรัฐคูเวต (ประสูติ 16 มิถุนายน พ.ศ. 2472)

 ตุลาคม 
 6 ตุลาคม – เอ็ดดี แวน แฮเลน นักดนตรีชาวอเมริกัน (เกิด 26 มกราคม พ.ศ. 2498)
 24 ตุลาคม – เจ้าชายอับดุล อาซิมแห่งบรูไน (ประสูติ 25 กรกฎาคม พ.ศ. 2525)
 25 ตุลาคม – อี ก็อน-ฮี นักธุรกิจชาวเกาหลีใต้ (เกิด 9 มกราคม พ.ศ. 2485)
 31 ตุลาคม – ฌอน คอนเนอรี นักแสดงชาวสกอตแลนด์ (เกิด 25 สิงหาคม พ.ศ. 2473)

 พฤศจิกายน 
 11 พฤศจิกายน – เจ้าชายเคาะลีฟะฮ์ บิน ซัลมาน อัลเคาะลีฟะฮ์ สมาชิกราชวงศ์และนายกรัฐมนตรีบาห์เรนคนที่ 1 (ประสูติ 24 พฤศจิกายน พ.ศ. 2478)
 18 พฤศจิกายน – อูมาร์ อาร์เทห์ กาหลิบ นายกรัฐมนตรีโซมาเลียคนที่ 7 (เกิด พ.ศ. 2473)
 25 พฤศจิกายน – ดิเอโก มาราโดนา นักฟุตบอลชาวอาร์เจนตินา (เกิด 30 ตุลาคม พ.ศ. 2503)

 ธันวาคม 
 2 ธันวาคม
 วาเลรี ฌิสการ์ แด็สแต็ง ประธานาธิบดีฝรั่งเศสคนที่ 20 (เกิด 2 กุมภาพันธ์ พ.ศ. 2469)
 แพต แพตเตอร์สัน นักมวยปล้ำอาชีพชาวแคนาดา-อเมริกัน (เกิด 19 มกราคม พ.ศ. 2484)
 7 ธันวาคม – ชัก เยเกอร์ เจ้าหน้าที่กองทัพอากาศสหรัฐและเสืออากาศชาวอเมริกัน (เกิด 13 กุมภาพันธ์ พ.ศ. 2466)
 11 ธันวาคม – คิม กี-ด็อก ผู้กำกับภาพยนตร์ชาวเกาหลีใต้ (เกิด 20 ธันวาคม พ.ศ. 2503)
 14 ธันวาคม – เฌราร์ อูลีเย นักฟุตบอลและผู้ฝึกสอนชาวฝรั่งเศส (เกิด 3 กันยายน พ.ศ. 2490)
 26 ธันวาคม – โบรดี ลี นักมวยปล้ำอาชีพชาวอเมริกัน (เกิด 16 ธันวาคม พ.ศ. 2522)

 วันสำคัญทางศาสนาและพิธีกรรม 
 25 มกราคม – วันตรุษจีน
 8 กุมภาพันธ์ – วันมาฆบูชา
 6 พฤษภาคม – วันวิสาขบูชา
 5 กรกฎาคม – วันอาสาฬหบูชา
 6 กรกฎาคม – วันเข้าพรรษา
 2 ตุลาคม – วันออกพรรษา
 25 ธันวาคม – วันคริสต์มาส

 รางวัลโนเบล 
 สาขาเคมี – แอมานุแอล ชาร์ป็องตีเย และเจนนิเฟอร์ เอ. เดาด์นา
 สาขาวรรณกรรม – ลูอีส กลิก
 สาขาสันติภาพ – โครงการอาหารโลก
 สาขาฟิสิกส์ – โรเจอร์ เพนโรส, ไรน์ฮาร์ด เกนเซล และแอนเดรีย เกซ
 สาขาสรีรวิทยาหรือการแพทย์ – ฮาร์วีย์ เจ. ออลเทอร์, ไมเคิล ฮอว์ทัน และชาลส์ เอ็ม. ไรซ์
 สาขาเศรษฐศาสตร์ – พอล อาร์. มิลกรอม และรอเบิร์ต บี. วิลสัน

 ดูเพิ่ม 
 ประเทศไทยใน พ.ศ. 2563

 อ้างอิง 
 หว่า แซ่อึ้ง, เลี๊ยกไฮ้ แซ่โอ้ว, ปฏิทิน 100 ปี เทียบ 3 ภาษา, (ไม่ทราบปีที่พิมพ์).